Умм Кульсум

Умм Кульcум кæнæ Культум (, æцæг ном уыдис Фатма Ибрахим аль-Бальтаджи, ; 1904-æм азы 4 майы Тамаз эс-Захайрæйы — 1975-æм азы 3 февралы Каиры) уыд Мысыры зарæггæнæг (контральто), зарджыты автор, актрисæ. Йæ амæлæты бонæй бирæ азтæ рацыдис, афтæмæй ныр дæр нымад у XX æнусы араббаг дунейы зынгæдæр зарæггæнæгыл.

Райгуырдис хъæуккаг имамы хæдзары Нилы дельтæйы. Йæ сабибонтæй ахуыр кодта зарын. 1934-æм азы уый зарыдис Мысыры фыццаг паддзахадон радиостанцæйы фыццаг алæвæрдыDanielson, Virginia (2001). "Umm Kulthum [Ibrāhīm Um Kalthum]". In Root, Deane L. (ed.). The New Grove Dictionary of Music and Musicians. Oxford University Press.. Уыцы бонæй фæстæмæ дыууисæдз азы дæргъы алы мæй дæр лæвæрдта радиоконцерт.

1944-æм азы къарол Фарук ын радта бæстæйы уæлдæр хæрзиуæг — «Нишан аль-камаль»"Egypt's Umm Kulthum hologram concerts to take place at the Abdeen Palace on November 20,21". EgyptToday. 14 November 2020. Retrieved 4 February 2021., кæцы айразмæ лæвæрдтой æрмæстдæр къаролы хæстæджытæн æмæ зындгонддæр политиктæн. Иуæй-иу хатт уый зарыдис къаролы мыггагæн сæрмагонд концертты.

Умм Кульсумы сфæлдыстады тæмæн уыд 1950-æм азты, уæлдайдæр Насеры «Сæрибар афицерты» 1952-æм азы революцийы фæстæ. Цалдæр азы дæргъы йæ зарджытæй иу уыдис Мысыры паддзахадон гимн дæр.

1975-æм азы популярон зарæггæнæг куы амардис, йæ мардæвæрæнмæ æрбацыдысты бирæ араббаг паддзахæдты раздзогтæ, Каиры уынгтæм рагуылф кодтой дыууæ милуан адæймагæй фылдæр.

 Фиппаинæгтæ 

Категори:Мысыры зарæггæнджытæ
Категори:Араббаг музыкæ